《扫榻》
宋代·叶茵

扫榻卧终日，香销百念除。
不愁浑厌酒，无事剩钞书。
粉浅庭前笋，青齐雨后蔬。
自嫌犹有累，添水种金鱼。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。